CELEX: 62009CN0382
Language: bg
Date: 2009-09-28 00:00:00
Title: Дело C-382/09: Преюдициално запитване, отправено от Augstākās tiesas Senāta (Република Латвия) на 28 септември 2009 г. — SIA Stils Met/Valsts ieņēmumu dienests

5.12.2009   
            
            
               BG
            
            
               Официален вестник на Европейския съюз
            
            
               C 297/19
            
         Преюдициално запитване, отправено от Augstākās tiesas Senāta (Република Латвия) на 28 септември 2009 г. — SIA Stils Met/Valsts ieņēmumu dienests
   (Дело C-382/09)
   2009/C 297/26
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Ищец: SIA Stils Met
   
      Ответник: Valsts ieņēmumu dienests
   
      Преюдициални въпроси
   
   
               1.
            
            
               Трябва ли кодовете по ТАРИК 7312108219, 7312108419, 7312108619 да се тълкуват в смисъл, че стоманени изделия с напречно сечение с посочените размери — въжета и кабели — без покритие или само поцинковани, по-специално от легирана стомана (но не от неръждаема стомана), които не са внесени от Молдова, нито от Мароко, е трябвало да бъдат класирани по тези кодове през 2004 г. и 2005 г., независимо от химическия им състав?
            
         
               2.
            
            
               Трябва ли член 14, параграф 1 от Регламент (ЕО) № 384/96 (1) на Съвета от 22 декември 1995 година за защита срещу дъмпингов внос на стоки от страни, които не са членки на Европейската общност, да се тълкува в смисъл, че не допуска прилагането на санкция (глоба), равна на общия размер на антидъмпинговите мита, която се предвижда от законодателството на съответната държава (член 32, параграф 2 от латвийския закон за данъците и таксите) в случай на нарушаване на данъчния закон.
            
         
      (1)  ОВ L 56, стр. 1; Специално издание на български език, 2007 г., глава 11, том 12, стр. 223.